Source: http://docplayer.fi/4851485-Pohjois-pohjanmaan-maakuntakaavan-uudistaminen-2-vaihemaakuntakaava.html
Timestamp: 2018-11-15 00:53:30+00:00
Document Index: 25759820

Matched Legal Cases: ['kko ', 'kko ', 'kko ', 'kko ', 'kko ', 'kko ', 'kko ', 'kko ', 'kko ']

1 Pohjois-Pohjanmaan maakuntakaavan uudistaminen 2. vaihemaakuntakaava luonnos Kaavaselostus
5 1.Lähtökohdat ja nykytila 1.1. Pohjois-Pohjanmaan väestönkehitys ja asutuksen sijoittuminen Pohjois-Pohjanmaa on monipuolinen alueiden maakunta, mikä on vaikuttanut myös asutuksen sijoittumiseen. Alueelle tyypillisiä piirteitä ovat jokilaaksot, merenrannikko, sisämaan vedenjakaja-alueet, Koillismaan vaara-alueet ja voimakkaasti kasvava Oulun kaupunkiseutu. Maakunnan tilastollinen taajama-aste on 82,4 % vuonna Asutus on erityisesti maakunnan eteläosassa keskittynyt voimakkaasti jokien varsille, missä on lähes 30 taajamaa sekä runsaasti muuta pysyvää ja vapaaajan asutusta. Pohjois-Pohjanmaan väestömäärä oli vuoden 2013 lopussa noin asukasta ja Tilastokeskuksen ennakkotietojen mukaan vuoden 2014 lopussa Yli puolet (58 %) maakunnan väestöstä asuu Oulun seudulla. Oulun ja sen eteläisten naapurikuntien Kempeleen ja Limingan alueelle jatkuvalla yhtenäisen taajamarakenteen alueella asuu hieman alle puolet koko maakunnan väestöstä. Oulun lisäksi merkittäviä väestökeskittymiä ovat Raahe, Kalajokilaakson kaupunkiketjun alue ja Kuusamo. Pohjois-Pohjanmaan väestönkasvu on 2000-luvulla ollut selvästi suurempaa kuin koko maassa keskimäärin. Väestökasvu keskittyi Oulun seudulle, jossa väestömäärä lisääntyi hieman yli asukkaalla (+18 %) ja Ylivieskan seudulla noin 500 asukkaalla (+1 %). Muissa seutukunnissa väestömäärä väheni. Tilastokeskuksen väestöennusteen (2012) mukaan Pohjois-Pohjanmaan väestömäärän ennakoidaan olevan asukasta vuonna 2040, joten väestömäärä lisääntyy noin asukkaalla (+10,5 %) vuosina Pohjois-Pohjanmaan maakuntasuunnitelman mukainen maakunnan väestötavoite vuodelle 2040 on asukasta. Väestötavoite on noin alhaisempi kuin Tilastokeskuksen omavaraisennuste, mutta suurempi kuin Tilastokeskuksen virallinen väestöennuste. Maakunnan väestötavoitteen mukaan väestö kasvaa Oulun seudulla, missä asuu asukasta vuonna Muualla maakunnassa väestön määrä pysyy suhteellisen vakaana ja on asukasta vuonna asukasta TKn omavaraisennuste 2012 Pohjois Pohjanmaan väestötavoite TKn väestöennuste vuosi Kuva 1. Pohjois-Pohjanmaan väestötavoite vuoteen 2040 ja suhde Tilastokeskuksen ennusteisiin. 5
6 1.2. Pohjois-Pohjanmaan maakuntakaavoituksen tilanne ja uudistuksen päätavoitteet Pohjois-Pohjanmaalla on voimassa koko maakunnan kattava maakuntakaava. Se on hyväksytty maakuntavaltuustossa 2003, vahvistettu ympäristöministeriössä 2005 ja tullut lainvoimaiseksi Sen jälkeen on laadittu Pyhäjoen Raahen Hanhikiven ydinvoimalahanketta koskeva maakuntakaava, jonka maakuntavaltuusto on hyväksynyt ja ympäristöministeriö vahvistanut Kalajoen Himangan alueella ovat voimassa Keski-Pohjanmaan liiton laatimat 1. ja 2. vaihemaakuntakaavat, jotka on vahvistettu 2003 ja Niiden sisältö ja esitystapa poikkeavat joiltakin osin Pohjois-Pohjanmaan maakuntakaavasta. Pohjois-Pohjanmaan maakuntakaavan uudistamisessa käsitellään kattavasti koko maakunnan alueidenkäyttöä. Voimassa olevan Pohjois-Pohjanmaan maakuntakaavan varausten täydentämisen ja päivittämisen läpileikkaava teema on ilmasto ja energia. Painotus perustuu kansalliseen ja maakunnalliseen ilmasto- ja energiastrategiaan sekä valtakunnallisiin alueidenkäyttötavoitteisiin. Ilmasto ja energia -teeman tavoitteet ja vaikutusten arviointi suhteessa kaavaehdotuksen sisältöön kuvataan tarkemmin kaavaselostuksen eri luvuissa. Pohjois-Pohjanmaan maakuntakaavaa päivitetään tarpeellisten alueidenkäyttöratkaisujen osalta, joista keskeisiä ovat Oulun seudun yhdyskuntarakenne, Himangan alueen osalta Keski-Pohjanmaan vaihemaakuntakaavojen sovittaminen Pohjois-Pohjanmaan kaavaan sekä liikennejärjestelmän ja teknisen huollon kehittäminen. Maakuntakaavan uudistaminen koskee koko Pohjois- Pohjanmaan maakuntaa, jossa on 29 kuntaa ja seitsemän seutukuntaa (vuosi 2015). Maakuntakaavan vaikutukset voivat ulottua myös naapurimaakuntien alueelle (Kuva 2). Kuva 2. Pohjois-Pohjanmaan maakunta ja kunnat vuonna 2015 sekä rajanaapurit 6
7 1.3. Maakuntakaavoituksen tilanne naapurimaakunnissa Kaikissa Pohjois-Pohjanmaan naapurimaakunnissa on voimassa ympäristöministeriön vahvistama maakuntakaava. Tuoreimmat Pohjois-Pohjanmaan alueeseen rajoittuvat maakuntakaavat ovat vuoden 2014 aikana vahvistetut Länsi-Lapin maakuntakaava, Keski-Suomen 3. ja 4. vaihemaakuntakaava ja Pohjois-Savon tuulivoimamaakuntakaava. Lisäksi on vireillä Kainuun tuulivoimaja kauppamaakuntakaavat, Keski-Pohjanmaan 4. vaihemaakuntakaava, Pohjois-Savon kaupan maakuntakaava ja Rovaniemen - Itä-Lapin maakuntakaava (tilanne helmikuussa 2015) Maakuntakaavan uudistamisen vaiheistus Pohjois-Pohjanmaan maakuntakaavan uudistaminen etenee kokonaisohjelman mukaan vaiheittain mm. kaavan päivitysten kiireellisyyden ja selvitysten valmistumisasteen mukaisesti. Ensimmäisessä vaihemaakuntakaavassa käsiteltävät aihepiirit ovat energiantuotanto ja -siirto (manneralueen tuulivoima-alueet, merituulivoiman päivitykset, turvetuotantoalueet), kaupan palvelurakenne ja aluerakenne, taajamat, luonnonympäristö (soiden käyttö, geologiset muodostumat, suojelualueiden päivitykset) sekä liikennejärjestelmä ja logistiikkaalueet. Pohjois-Pohjanmaan 1. vaihemaakuntakaava hyväksyttiin maakuntavaltuustossa ja saatettiin ympäristöministeriön vahvistettavaksi. Vaihemaakuntakaavaa ei ole vahvistettu eikä se siten ole vielä saanut lainvoimaa. Pohjois-Pohjanmaan 2. vaihemaakuntakaavan teemat ovat: - kulttuuriympäristö (maisema-alueet ja rakennettu kulttuuriympäristö) - maaseudun asutusrakenne - virkistys ja matkailu - seudulliset materiaalikeskukset ja jätteenkäsittelyalueet - seudulliset ampumaradat Kolmannessa vaihemaakuntakaavassa on suunniteltu käsiteltäväksi: pohjavesi- ja kiviainesalueet (POSKI), mineraalipotentiaali ja kaivostoiminta sekä tarvittavat päivitykset, joita ovat mm. Oulun kaupunkiseudun aluerakenne ja liikennejärjestelmä sekä seudulliset tuulivoimaalueet Maakuntakaavaan vaikuttavat strategiat, ohjelma-asiakirjat ja muut linjaukset Kansalliset ja maakunnalliset strategiat ja ohjelmat Maakuntakaavan uudistaminen perustuu useisiin kansallisiin ja maakunnallisiin strategioihin ja ohjelmiin, joista Pohjois-Pohjanmaan 2. vaihemaakuntakaavan tavoitteisiin ja sisältöön keskeisesti vaikuttavat: - Valtioneuvoston ilmasto- ja energiastrategia (2008, päivitys 2013) - Pohjois-Pohjanmaan ilmastostrategia (2011) - Hyvinvointia energiasta. Pohjois-Pohjanmaan energiastrategia 2020 (2012) - Pohjois-Pohjanmaan ja Länsi-Kainuun suo-ohjelma (2013) - Oulujoen Iijoen alueen vesienhoitosuunnitelma vuoteen 2015 (2009) - Manner-Suomen maaseudun kehittämisohjelma Pohjois-Pohjanmaan alueellinen maaseudun kehittämisstrategia Kulttuuriympäristöstrategia Pohjois-Pohjanmaan matkailustrategia 2015 Edellä mainittujen strategioiden ja ohjelmien keskeinen sisältö ja vaikutus maakuntakaavan laatimiseen on esitetty kaavaselostuksen asianomaisissa luvuissa. Lisäksi kaavatyön pohjaksi on laadittu erillisselvityksiä ja hyödynnetty kuntien yleiskaavojen ym. suunnitelmien ja hankkeiden tietoaineistoa, energia- ym. hankkeiden YVA-selostuksia, valtakunnallisia inventointeja sekä paikkatietoaineistoa. Maakuntakaavan perusteena olevat selvitykset on esitetty tarkemmin asiakokonaisuuksien käsittelyn yhteydessä. Valtakunnalliset alueidenkäyttötavoitteet Valtioneuvoston valtakunnalliset alueidenkäyttötavoitteet (VAT) ovat osa maankäyttö- ja rakennuslain (MRL) mukaista alueidenkäytön ohjausjärjestelmää. Maakunnan suunnittelussa ja muussa alueidenkäytön suunnittelussa on huolehdittava valtakunnallisten alueidenkäyttötavoitteiden huomioon ottamisesta siten, että edistetään niiden toteuttamista. VAT:ien tarkistukset tulivat voimaan Tarkistetuissa tavoitteissa painotetaan ilmastonmuutoksen hillintää, energiansäästöä sekä varautumista sään ääri-ilmiöihin ja tulviin. Valtakunnalliset alueidenkäyttötavoitteet velvoittavat maakunnan suunnittelua ja kaavoitusta kiinnittämään erityistä huomiota seuraaviin asiakokonaisuuksiin: - toimiva aluerakenne - eheytyvä yhdyskuntarakenne ja elinympäristön laatu - kulttuuri- ja luonnonperintö, virkistyskäyttö ja luonnonvarat - toimivat yhteysverkostot ja energiahuolto - (5. Helsingin seudun erityiskysymykset) 7
8 - luonto- ja kulttuuriympäristöinä erityiset aluekokonaisuudet (mm. maankohoamisrannikko ja poronhoitoalue). - VAT:it ja niiden huomioon ottaminen vaihemaakuntakaavassa on käsitelty luvussa 5. Pohjois-Pohjanmaan maakuntasuunnitelma ja ohjelma Maankäyttö- ja rakennuslain mukaan maakunnan suunnitteluun kuuluvat maakuntasuunnitelma, alueiden käytön suunnittelua ohjaava maakuntakaava ja alueellinen kehittämisohjelma eli maakuntaohjelma (kuva 3). Maakunnan suunnittelussa otetaan huomioon valtioneuvoston antamat valtakunnalliset alueidenkäyttötavoitteet ja alueiden kehittämisen tavoitteet. Maakuntasuunnitelma on lähtökohtana muulle maakunnan suunnittelulle ja kehittämiselle. Maakuntakaava konkretisoi valtakunnalliset tavoitteet ja sovittaa ne yhteen maakunnallisten ja alueellisten tavoitteiden kanssa. Kuva 3. Pohjois-Pohjanmaan maakunnan suunnittelujärjestelmä Maakuntavaltuusto on hyväksynyt Pohjois- Pohjanmaan maakuntasuunnitelman Siinä on määritelty Pohjois-Pohjanmaan tavoitekuva vuoteen 2040 seuraavasti: Pohjoispohjalaiset tekevät tulevaisuutensa. Pohjois-Pohjanmaa on osaava, kansainvälinen ja elinvoimaisten alueiden yrittäjyysmaakunta kärkenään Oulu, pohjoisen suurin keskus. Pohjois-Pohjanmaa on hyvinvoinnin, laadukkaan elinympäristön ja monimuotoisen luonnon maakunta. Maakuntasuunnitelman strategiset painopisteet (kuva 4) ovat: - löytää ja ottaa käyttöön uusia keinoja ja uskottavuutta sille, että nuoret kokevat kotiseutunsa ja Pohjois-Pohjanmaan hyväksi vaihtoehdoksi myös tulevaisuuden kotipaikkana - kehittää kansainvälistymistä ja monikulttuurista toimintaa edistäviä verkostoja, toimintamalleja ja - ympäristöjä - varautua maakunnassa ja lähialueilla (Pohjois-Suomen ja Barentsin alue) tiedossa oleviin suurhankkeisiin ja niiden aktiiviseen edistämiseen - vaikuttaa siihen, että toimijat eri aloilla ja alueilla ovat sisäistäneet yrittäjyyden erityispiirteet ja sen lisäämisen tuomat mahdollisuudet - luoda yrityksille hyvät edellytykset kasvaa ja kansainvälistyä sekä kääntää yrityskehitys selkeään nousuun - kaventaa hyvinvointi-, terveys- ja sivistyseroja - tukea koko alueen elinvoimaisuutta edistämällä maakunnan luonnonvarojen monipuolista ja vastuullista hyödyntämistä - luoda edellytyksiä toimivalle, turvalliselle ja viihtyisälle elinympäristölle - kehittää maailmanluokan osaamiseen pohjautuvaa innovaatiotoimintaa Maakunnan kehittämisen edellytyksenä on toimiva liikennejärjestelmä ja logistiikka sekä tasapainoinen aluerakenne. Maakuntavaltuuston hyväksymässä Pohjois- Pohjanmaan maakuntaohjelmassa on määritelty kärkiteemat, joista maakuntakaavoitukseen liittyvät: - Suurhankkeiden edistäminen ja niihin varautuminen, mm. LAGUNA, Hanhikivi 1 sekä kaivos- ja tuulivoimahankkeet - Luonnonvarojen monipuolinen ja vastuullinen hyödyntäminen - Euroopan laajuisen TEN-T -ydinverkon (valtatien 4 sekä Pohjanmaan radan ja ratapihojen) pullonkaulojen ja rajat ylittävän liikenteen kehittäminen - Oulun lentoaseman kehittäminen kansainvälisenä kauttakulkulentoasemana - Kaupunkiseuduilla maankäytön, asumisen ja liikenteen yhteensovittaminen yhdyskuntarakenteen eheyttämiseksi - Kiinteiden tietoliikenneyhteyksien toteuttaminen ja palveluiden digitalisoiminen - Maakunnan monimuotoisen kulttuuriperinnön ja -ympäristön vahvistaminen 8
9 Kuva 4. Maakunnan kehittämisen strategiset painopisteet Pohjois-Suomen kansainväliset liikennekäytävät ja aluerakenne Pohjois-Suomen kasvuun vaikuttaa naapurimaiden kehitys Barentsin ja Itämeren talousalueella sekä Koillisväylän mahdollinen laajamittainen avautuminen kansainvälisten merikuljetusten käyttöön. Pohjois-Pohjanmaalla ja erityisesti Oulun seudulla on keskeinen asema valtakunnallisena ja Arktisen alueen kansainvälisenä keskuksena. Barentsin alueen luonnonvarat vaikuttavat alueen merkitykseen geopoliittisesti ja taloudellisesti. Luonnonvarojen hyödyntämisen edellytyksenä ovat toimivat liikenneyhteydet ja logistiikka. Itämeren alueesta kehitetään yhtenäistä talousaluetta, jonka kehitystä tukevat Botnian käytävän ja Itämeren meriyhteyksien kehittäminen osana Euroopan laajuista TEN-T-ydinverkkoa. Botnian käytävä yhdistää Pohjois-Pohjanmaan entistä vahvemmin Euroopan nykyisille ja uusille markkina-alueille, kun käytävää kehitetään vastaamaan TEN-T-ydinverkon yhteisen liikennepolitiikan tavoite- ja palvelutasoa. Pohjoinen akseli ulottuu Narvikista Perämerenkaaren kautta Vartiuksen raja-asemalle, josta on yhteydet Luoteis-Venäjälle ja Arkangeliin. Uusista mahdollisista kansainvälisistä kuljetusreiteistä potentiaalia on Koillisväylän kautta kulkevalla pohjoisen merireitillä ja satamien kautta avautuvilla yhteyksillä Jäämerelle. Pohjois- Suomen keskusverkko rakentuu Oulun, Rovaniemen, Kemi-Tornion, Kokkolan ja Kajaanin kaupunkikeskuksista. Oulun seutu on väestön määrän ja palvelujen suhteen Pohjois-Suomen kansainvälinen keskus. Pohjois-Pohjanmaan tavoitteellinen aluerakenne Toimivan aluerakenteen tavoitteissa painottuvat Oulun kaupunkiseudun ja koko maakunnan tasapainoinen kehitys siten, että Oulun kansainvälistä asemaa vahvistetaan kehittämällä liikenneväyliä sekä vahvistamalla maakunnan erikoistuneita alueita ja keskuksia sekä ylimaakunnallisia kehittämisvyöhykkeitä. Tavoitteena on kuntarajoista riippumaton tasapainoinen palvelurakenne. Aluerakennetta täydentää matkailukeskusten kehittäminen. Eheytyvää yhdyskuntarakennetta ja elinympäristön laatua koskevat tavoitteet kiteytyvät eheän, toimivan ja hyvinvointia edistävän yhdyskuntarakenteen kehittämiseen. Siihen liittyvät energiatehokkuus ja hiilineutraalien yhdyskuntien kehittäminen, kestävä liikkuminen ja liikennemuodot sekä lähivirkistäytymisen mahdollisuudet. Kulttuuri- ja luonnonperinnön alueidenkäyttötavoitteilla vahvistetaan maakunnan kulttuuriympäristöjä ja luontoarvoja vetovoimatekijöinä. Esimerkiksi kansallispuistoilla on kasvava merkitys matkailun kehittämisen ja maakunnan väestön viihtyvyyden ja hyvinvoinnin kannalta. Luonnonvarojen hyödyntämisessä painottuu turpeen vastuullinen käyttö ja soiden eri käyttömuotojen edistäminen ja yhteensovittaminen. 9
10 Pohjois-Pohjanmaalla on tavoitteena kestävä liikennejärjestelmä, jonka avulla voidaan edistää ihmisten hyvinvointia, yritysten kilpailukykyä ja alueellista elinvoimaa. Pohjois-Pohjanmaalla kehitetään alueen keskuksia yhdistäviä ja tasapainottavia ylimaakunnallisia kehittämisvyöhykkeitä: - Perämerenkaari, jonka osana on Meripohjola-kasvuvyöhyke - Oulu Kajaani Arkangel -vyöhyke, jonka osana on OuKa-kehittämisvyöhyke - valtateihin 4 ja 20 perustuvat matkailu- ja logistiikkakäytävät - Maakunnan eteläisen alueen ylimaakunnallinen kehittämisvyöhyke Keski-Pohjanmaan ja Kainuun suuntaan Oulun kaupunkiseutu on kansainvälinen keskus ja sitä täydentävät laajempaa asukaspohjaa palvelevat keskukset, joissa on julkisia ja yksityisiä palveluita. Kuntakeskukset täydentävät palveluvarustusta. Tiivis maaseutuasutus sijoittuu nauhamaisesti jokilaaksoihin (kuva 5). Liikennejärjestelmän ja logistiikan kehittämisellä parannetaan Pohjois-Pohjanmaan ja koko Pohjois-Suomen liikenteellistä saavutettavuutta. Saavutettavuutta täydentää valokuituun perustuva laajakaistaverkko, jonka tavoitteena on yhdistää kyläverkot toisiinsa kattavaksi ja toimintavarmaksi verkoksi. Aluerakenteen kehitystä ohjaa luonnonvarojen hyödyntäminen ja jalostaminen sekä suunnitellut suurhankkeet. Liikenteeseen vaikuttaa merkittävimmin suurten kaivosten käynnistyminen ja muiden hankkeiden investointipäätökset. Rannikkoalueen teollinen rooli vahvistuu energiatuotannon suuntaan Pyhäjoelle suunnitellun Hanhikivi 1 -ydinvoimalan sekä vireillä olevien mannerja merituulivoimahankkeiden ja biojalostamoiden toteutuessa. Pyhäsalmen kaivokseen suunniteltu LAGUNAhanke ja säätövoiman tuotantoon suunniteltu energiaalan hanke synnyttävät toteutuessaan merkittäviä aluetaloudellisia ja -rakenteellisia vaikutuksia. Matkailun trendi on kansainvälistyvät matkailukeskukset ja alueet. Kuva 5. Pohjois-Pohjanmaan tavoitteellinen aluerakenne
11 2.Tavoitteet Erityisenä painopisteenä Pohjois-Pohjanmaan 2. vaihemaakuntakaavassa ovat seuraavat maakunnalliset alueidenkäytön tavoitteet: Maaseutuasutus ja aluerakenne - Kehitetään maaseudun tasapainoista aluerakennetta olemassa oleviin taajama-, kylä- ja vapaa-ajan asumisen rakenteisiin, palveluihin ja omiin vahvuuksiin perustuen. - Lisätään maaseudun elinvoimaa edistämällä uusiutuviin, paikallisiin energiavaroihin perustuvaa energiataloutta. - Edistetään maaseudun ja kaupunkien vuorovaikutusta kehittämällä liikenneyhteyksiä ja vahvistamalla olemassa olevaa kylärakennetta. - Kehitetään yhdyskuntia ja elinympäristöjä asukkaiden kohtaamispaikkoja lisääviksi. - Varaudutaan alueidenkäytössä ilmastonmuutokseen ehkäisemällä tulviin ja muihin äkillisiin sääilmiöihin liittyviä riskejä. - Turvataan maa- ja metsätalouden toimintaedellytykset ohjaamalla alueidenkäyttöä niin että riittävät yhtenäiset alueet säilyvät. - Edistetään vesien hyvän tilan saavuttamista. Parannetaan erityisesti jokivesistöjen tilaa. - Turvataan ranta-alueiden kestävä käyttö. - Otetaan huomioon porotalouden toimintaedellytykset muussa maankäytön suunnittelussa Maakuntakaavassa osoitetaan maaseudun asutusrakenne, kehittämisvyöhykkeet ja maaseutuasutuksen ja aluerakenteen kannalta tärkeät kylät. Virkistysverkko ja matkailu - Edistetään monipuoliseen lähiluontoon perustuvaa virkistäytymistä. - Matkailukeskuksia ja -vyöhykkeitä kehitetään osana maakunnan monikeskuksista aluerakennetta ja palveluverkkoa. - Kehitetään monipuolista matkailu- ja virkistysalueverkostoa. Tuetaan lähialuematkailua ja -virkistäytymistä. - Vahvistetaan kulttuuriympäristöjen merkitystä matkailun ja virkistyksen vetovoimatekijänä. - Kehitetään suoluonnon palvelurakenteita kansainväliselle tasolle. - Turvataan ranta-alueiden kestävä käyttö. - Maankohoamisen taloudelliset ja ympäristölliset vaikutukset otetaan huomioon rannikon ja jokien suistoalueiden suunnittelussa. - Hyödynnetään merellisyyttä ja rannikkoseudun ympäristöarvoja alueen erityisenä vetovoimatekijänä. Maakuntakaavassa osoitetaan maakunnallinen virkistysalueiden ja reittien verkosto, laajat matkailun vetovoima-alueet ja virkistyksen kehittämisen kannalta tärkeät vyöhykkeet sekä matkailukeskusten alueet ja muut matkailupalvelujen keskittymät. Kulttuuriympäristö - Edistetään maakunnan kulttuuriperintökohteiden tunnettavuutta, säilymistä ja hyödyntämistä. - Hyödynnetään asemanseutujen ja kirkonseutujen kulttuuriympäristöjä ja viheralueita taajamien vetovoimatekijöinä. - Vahvistetaan kulttuuriympäristöjen merkitystä matkailun ja virkistyksen vetovoimatekijänä. - Kehitetään maakunnallisesti merkittäviä kylämaisemakokonaisuuksia - Edistetään yhtenäisten, laajojen maisema-alueiden säilymistä - Luodaan edellytyksiä kansallisten kaupunkipuistojen ja maisema-alueiden perustamiselle. - Maankohoamisen taloudelliset ja ympäristölliset vaikutukset otetaan huomioon rannikon ja jokien suistoalueiden suunnittelussa. - Turvataan maankohoamisrannikon luonto-, maisema- ja kulttuuriarvojen säilyminen. Maakuntakaavassa osoitetaan valtakunnallisesti ja maakunnallisesti arvokkaat maisema-alueet, rakennetut kulttuuriympäristöt ja muinaisjäännökset. Valtakunnallisesti arvokkaat maisemat ja rakennetun kulttuuriympäristön alueet osoitetaan voimassa olevien valtioneuvoston päätösten mukaisesti, maakunnallisesti arvokkaat kulttuuriympäristöalueet päivitysinventointien perusteella. Seudulliset materiaalikeskus- ja jätteenkäsittelyalueet - Osoitetaan maakunnalliset ja seudulliset materiaalikeskukset ja jätteenkäsittelyalueet - Edistetään uusiutuvan energian ja jäteperäisten polttoaineiden käyttöä energiantuotannossa. Maakuntakaavassa osoitetaan Oulun seudun materiaalikeskuksen ratkaisu ja muut seudulliset jätteenkäsittelyalueet Seudulliset ampumaradat ja puolustusvoimien alueet Maakuntakaavassa osoitetaan valtakunnallisten alueidenkäyttötavoitteiden mukaisesti puolustusvoimien ja rajavalvonnan aluetarpeet. Maakuntakaavassa osoitetaan seudullinen ampumaratojen verkko. 11
12 3.Kaavaluonnoksen sisältö 3.1 Maaseudun asutusrakenne MAASEUDUN KEHITTÄMISEN KOHDEALUE Merkinnällä osoitetaan ylikunnallisia maaseutuasutuksen alueita, joilla kehitetään erityisesti maatalouteen ja muihin maaseutuelinkeinoihin, luonnon- ja kulttuuriympäristöön sekä maisemaan tukeutuvaa asumista, elinkeinotoimintaa ja virkistyskäyttöä. Vyöhykkeillä on tarvetta kehittää kuntien yhteistyöllä yhtenäisiä suunnitteluperiaatteita. Kehittämisperiaatteet: Alueita kehitetään jokiluontoon ja maisemaan perustuvana sekä valtakunnallisesti ja maakunnallisesti merkittäviin kulttuuriympäristöihin ja kohteisiin tukeutuvana asumis-, virkistys- ja vapaa-ajan alueena ja luontomatkailuvyöhykkeenä. Maaseutua kehitettäessä sovitetaan yhteen maaseutuelinkeinojen, pysyvän asutuksen ja loma-asutuksen tavoitteet, erityisesti maatalouden toimintaedellytykset huomioon ottaen. Loma-asutuksen ja matkailupalvelujen suunnitelmallisella kehittämisellä pyritään tukemaan maaseudun pysymistä asuttuna. Kohdealueella sijaitsevia taajamia kehitetään erityisesti jokimaiseman arvojen ja mahdollisuuksien pohjalta. Suunnittelumääräykset: Yksityiskohtaisemmassa suunnittelussa on kiinnitettävä huomiota luonnon ja ympäristön kestävään käyttöön, maatalouden ja muiden maaseutuelinkeinojen toimintaedellytyksiin, maiseman hoitoon, vesistön vedenlaadun turvaamiseen ja ulkoilureitistöjen kehittämiseen. Yksityiskohtaisemmassa kaavoituksessa tulee määritellä tulvan aiheuttamat rajoitukset rakentamiselle. Aluekohtaiset täydentävät suunnittelumääräykset: Iijokilaakso (mk-1) Voimalaitosympäristöjen suunnittelussa ja käytössä tulee ottaa huomioon kalateiden toteuttamismahdollisuudet. Kiiminkijokilaakso (mk-2) Yksityiskohtaisemmassa suunnittelussa on kiinnitettävä erityistä huomiota Kiiminkijoen luonnontilaisen jokivesistön koko valuma-alueen vedenlaadun turvaamiseen. Oulujokilaakso (mk-3) Yksityiskohtaisemmassa suunnittelussa on kiinnitettävä erityistä huomiota Oulujoen vedenlaadun, erityisesti Oulun käyttöveden laadun turvaamiseen. Voimalaitosympäristöjen suunnittelussa ja käytössä tulee ottaa huomioon alueiden kulttuuriperintöarvot ja kalateiden toteuttamismahdollisuudet. Jokilaakson virkistys- ja matkailupalvelujen kehitystä on pyrittävä edistämään varaamalla riittävästi alueita virkistystoimintaa ja reittejä varten. Rantaan ja muille ympäristöltään vetovoimaisille alueille on jätettävä riittävän laajat ja mahdollisimman yhtenäiset vihervyöhykkeet jokisuistosta Rokualle ja Oulujärvelle. Veneilyä varten on varattava riittävästi laituri- ja rantautumispaikkoja. Alueiden käyttöä suunniteltaessa tulee varautua Oulu-Kajaani-Vartius -käytävän liikenneyhteyksien sujuvuuden ja turvallisuuden parantamiseen kehittämiskäytävän palvelutason mukaiseksi. Siikajokilaakso (mk-4) Yksityiskohtaisemmassa suunnittelussa on kiinnitettävä erityistä huomiota Siikajoen vedenlaadun parantamiseen 12
13 Pyhäjokilaakso (mk-5) Yksityiskohtaisemmassa suunnittelussa on kiinnitettävä erityistä huomiota Pyhäjoen vedenlaadun parantamiseen. Kalajokilaakso (mk-6) Yksityiskohtaisemmassa suunnittelussa on kiinnitettävä erityistä huomiota Kalajoen vedenlaadun parantamiseen. Lakeuden alue (mk-7) Yksityiskohtaisemmassa suunnittelussa on kiinnitettävä erityistä huomiota rakentamistavan ohjaukseen. Limingan - Tyrnävän High Grade- alueella erityisviljelyn ja siihen liittyvien toimintojen kehittämisedellytykset on turvattava riittävän laajoilla viljely- ja suoja-aluevarauksilla. Lestijokilaakso (mk-8) Yksityiskohtaisemmassa suunnittelussa on kiinnitettävä erityistä huomiota Lestijoen luonnontilaisen jokivesistön koko valuma-alueen vedenlaadun turvaamiseen. KYLÄ Merkinnällä osoitetaan maaseutuasutuksen kannalta tärkeitä kyläkeskuksia, jotka ovat toimintapohjaltaan vahvoja, aluerakenteen tai ympäristötekijöiden kannalta tärkeitä tai sijaitsevat taajaman läheisyydessä. Suunnittelumääräykset: Yksityiskohtaisemmassa suunnittelussa kyläkeskuksen asemaa on pyrittävä vahvistamaan sovittamalla yhteen asumisen, alkutuotannon ja muun elinkeinotoiminnan tarpeet sekä kehittämällä kylän ydinaluetta toiminnallisesti, kyläkuvallisesti ja liikennejärjestelyiltään selkeästi hahmottuvaksi kohtaamispaikaksi. Uudisrakentaminen on pyrittävä sijoittamaan siten, että se sijoittuu palvelujen kannalta edullisesti olevan kyläasutuksen sekä tie- ja tietoliikenneyhteyksien läheisyyteen. Yksityiskohtaisemmassa suunnittelussa tulee kiinnittää erityistä huomiota rakentamisen sopeuttamiseen kyläkokonaisuuteen ja -ympäristöön, vesihuollon järjestämiseen ja hyvien peltoalueiden säilyttämiseen maatalouskäytössä. Maaseudun kehittämisstrategia Valtakunnallisen maaseutustrategian osana valmistellun Pohjois-Pohjanmaan maaseutustrategian päämääränä on edesauttaa seuraavien tavoitteiden toteutumista: - Maaseudulla asuvien ja sinne muuttavien ihmisten elinolojen paraneminen - Maaseudulla toimivien yritysten toimintaedellytysten ja kilpailukyvyn turvaaminen ja kehittäminen - Maaseutuympäristön viihtyisyyden ja vetovoimaisuuden lisääntyminen. Strategian läpileikkaavina teemoina ovat innovaatiot, ilmastonmuutos ja ympäristö. Strategia tukee myös osallistuvaa, älykästä ja kestävää kasvua. Se pyrkii edesauttamaan maaseudun toimintojen ja toimijoiden julkikuvaa maaseudun imagon positiivisuudesta ja rohkaisemaan alueellisen kulttuurin hyödyntämistä maakunnan tuotteissa ja identiteetin vahvistamisessa.. Maaseudun asutusvyöhykkeet Maaseudun kehittämisen kohdealueet ovat 2. vaihemaakuntakaavassa pitkälti voimassa olevan Pohjois-Pohjanmaan ja Lestijokilaakson osalta Keski-Pohjanmaan maakuntakaavan mukaisia. Alueiden rajauksiin on tehty tarkistuksia, joiden perusteena ovat asutuksen, vapaa-ajan asumisen ja viljelyalueiden muutokset, kulttuuriympäristöjen (RKY 2009) ja maisema-alueiden rajaustarkistukset. Lisäksi on hyödynnetty olemassa olevaa tietoa maanpeitteestä (Corine, CLC 2006) sekä yhdyskuntarakenteen seurantajärjestelmällä (YKR) tuotettuja kylämäistä aluerakennetta kuvaavia aluejakoja. Suunnittelumääräysten sisältöä ja ryhmittelyä on tarkistettu yhteisten ja aluekohtaisten määräysten osalta. Suomen ympäristökeskus yhdessä Oulun Yliopiston Maantieteen laitoksen kanssa on kehittänyt paikkatietopohjaisen hallintorajoista riippumattoman alueluokituksen työ- ja elinkeinoministeriön (TEM) ja maa- ja metsätalousministeriön (MMM) tilauksesta. Ensisijaisesti kaupunki-maaseutu-luokitus kuvaa alueiden välisiä eroja aluerakenteen tasolla. Luokitus ei kuvaa niinkään 13
14 yksittäisen paikan ominaisuuksia vaan luonnehtii aluekokonaisuuksia. Alueluokkien rajat on yleistetty siten, että luokitus toimii parhaiten laajempien alueiden tarkasteluissa. Luokituksen avulla saadaan tietoa erityyppisten alueiden kehityksestä koko maan tasolla. Kaupunki-maaseutu-luokituksen pohjalta eri luokille on mahdollisuus määritellä erilaisia kriteerejä. Oulu ja Raahe erottuvat omina kaupunkialueinaan, joilla on omat kehysalueensa. Maaseudun paikalliskeskuksina nousevat esille Kuusamo, Oulainen ja Ylivieska. Rannikko ja eteläosan jokivarret on luokiteltu ydinmaaseuduksi, kun sisämaassa vallitsevana on harvaan asuttu maaseutu. Yhdyskuntarakenteen seurantajärjestelmän (YKR) ruututietojen pohjalta on SYKEssä laskettu erilaisia aluejakoja, joita ovat mm. harva maaseutuasutus, pienkylä, kylä ja taajama. Kylämäistä yhdyskuntarakennetta kuvaavan aluejaon tavoitteena on esittää taajamien ulkopuolisen haja-asutusalueen rakennus- ja asutustihentymät, jotka perustuvat vakituiseen asutukseen. Kyläaluejako on yleistys, jossa on pyritty huomioimaan erilainen kylämäinen asutus Suomessa. Yhtä ja oikeaa tapaa rajata kylä ei ole olemassa. Tämä rajaus on yhdyskuntarakenteen seurantaan tarkoitettu rajaus, jota käytetään seurattaessa kylämäisen yhdyskuntarakenteen muutoksia Suomessa alueellisesti ja ajallisesti mahdollisimman vertailukelpoisella tavalla. Kylämäinen asutus kattaa morfologialtaan hyvin erilaisia kyliä kuten jokien ja tienvarsiasutuksen mukaiset asutusjonot, yhtenäiset asutusrykelmät tai taajamia ympäröivä tiheähkö tasaisesti sirottunut asutus (kuva 6). Kunnat ovat yhteistyössä laatineet eräille maaseudun kehittämisvyöhykkeiden osille tarkempia maankäytön suunnitelmia. Strategisesti suuntautunutta, määrätietoista kehittämisvyöhykeyhteistyötä Oulu-Kainuu vyöhykkeellä on tehty 2000 luvun alusta lähtien. Moninaista hankemuotoista vyöhykeyhteistyötä on tehty Oulu-Kajaani -kehittämisvyöhyke (OuKa) hankkeessa ja nyttemmin Oulu-Kainuu Tervan tie yhdistyksen toimesta. Ylivieskan seutukunnan toimesta Kalajokilaaksossa toteutettiin vuosina Rakenteelliset vetovoimatekijät (RAVE) hanketta. Projektissa selvitettiin Ylivieskan seutukunnan yhdyskuntarakenteelliset vetovoimatekijät, arvioitu vetovoimatekijöiden kehittämistarve ja tutkittiin yhteisen seutuyleiskaavan toteuttamismahdollisuuksia. Keskeisinä tarkastelualueina olivat väestö, saavutettavuus ja liikenneyhteydet, asuin- ja elinympäristön viihtyisyys sekä seudullinen maankäyttö. Vuosina laadittiin Kiiminkijokivarren yhteinen maankäyttöstrategia (KIVA 2025), jonka tavoitteena oli määritellä maankäytön yhteiset periaatteet. Strategian tarkoituksena oli ohjata kaavoitusta sekä asumiseen, virkistykseen, matkailuun ja ympäristönhoitoon liittyviä kehittämishankkeita. Suunnittelualueen rajaaminen tapahtui maakuntakaavan Kiiminkijokivarren maaseudun kehittämismerkinnän (mk-2) rajauksen perusteella eli ulottui Haukiputaalta aina Utajärven Särkijärvelle saakka. Tehtyjä strategioita on hyödynnetty jokivarren suunnitteluratkaisuissa. Maaseudun kehittämisvyöhykkeiden rajauksiin tehtiin varsin vähän rajaustarkistuksia. 2. vaihemaakuntakaavaan Kalajokilaakson osalta laajennuksia tuli Sievin taajaman ja Ylivieskan Ojaperän viljelysalueen osalla sekä Kalajoen Yli-Tyngän alueella. Lakeuden alueeseen lisättiin Lumijoen Varjakka. Oulujokilaakson osalta muutosta oli tapahtunut lähinnä Muhoksen taajaman eteläpuolella. Iijoen osalta laajentumista tapahtui Taivalkoskella vyöhykkeen itäisessä päässä, jossa alue laajeni käsittämään myös loma-asutuksen myötä Kovio- ja Iiviöjärvet. Muilta osin muutokset olivat lähinnä kosmeettisia ja tarkemmasta lähtöaineistoista johtuvia. Alueiden sisäisessä tilanteessa on sitä vastoin tapahtunut muutoksia (taulukko 1). Lakeuden ja Kiiminkijokilaakson alueilla väestön kasvu on ollut erittäin merkittävää. Vastaavasti väestön määrän vähentymistä on Siika- ja Pyhäjokilaaksojen osalla. Perhekoon pieneneminen näkyy asuntokuntien määrän suhteellisena kasvuna myös muuttotappiota kärsivillä alueilla. Työvoiman tarjonta seuraa pitkälti väestön ja väestörakenteen muutoksia. Työpaikkojen osalta kehitys on vyöhykkeellä ollut negatiivisempaa, kuin mitä työvoiman tarjonnan kehittyminen on muuttunut. Poikkeuksen tekee vain Iijokilaakso, jossa työpaikkojen määrän kehitys on ollut suhteellisesti huomattavasti työvoiman tarjontaa suurempaa. Taulukko 1. Pohjois-Pohjanmaan maakuntakaavan maaseudun kehittämisen kohdealueiden kehitys vuosina
15 Kuva 6. Kylätarkastelussa mukana olleet kylät väkiluvun mukaan. Maakuntakaavassa osoitetuille maaseutuvyöhykkeille on annettu kehittämisperiaatteita ja suunnittelumääräyksiä seuraavin perustein. Luonnon ja ympäristön vahvuudet osana elinkeinojen kehittämistä ovat keskeinen vetovoimatekijä ja peruste maaseudulla asumiseen: luonnonvarojen kestävä hyödyntäminen, tuotteiden korkea laatu ja puhtaus sekä hyvin hoidettu luonto ja ympäristö ovat elinvoimaisen maaseudun mahdollisuudet. Siksi kuntien maankäytön yleissuunnittelussa ja yhteistyössä naapurikuntien kanssa on syytä tarkastella luonnon- ja kulttuuriympäristöön, maataloustuotannon kehitysedellytyksiin sekä olemassa olevaan asutukseen perustuvaa pysyvän ja loma-asutuksen, tuotantoalueiden sekä luonnontilaisten alueiden jaksottamista. Tällöin olisi mahdollista esimerkiksi perinteistä tiheämpien asumisryppäiden, paikalliseen osaamiseen perustuvien työyksiköiden, joukkoliikenteen toimintaedellytysten ja muiden palvelujen luominen maaseudulle. Jokilaaksot ovat keskeinen osa Pohjois-Pohjanmaan aluerakennetta ja ne muodostavat maaseudun asutuksen ja elinympäristön rungon. Maakuntakaavassa on osoitettu seitsemän suurimman joen pääuomat ympäristöineen maaseudun kehittämisen kohdealueiksi. Alueet on 15
16 rajattu siten, että jokilaaksojen kylät, yhtenäiset peltoaukeat, kulttuuriympäristöt, maisema-alueet ja perinnemaisemat sisältyvät niihin. Lisäksi Lakeuden alue muodostaa oman maaseudun kehittämisen kohdealueen. Alueille on annettu yhteiset kehittämisperiaatteet ja suunnittelumääräykset sekä niitä täydentävät, alueiden erityispiirteitä korostavat aluekohtaiset määräykset. Oulujokilaaksoon sisältyy Oulu-Kajaani-Vartius liikennekäytävä, joten vyöhykkeen kehittämisen alueelliset edellytykset on kaavamääräyksin haluttu turvata. Koska kaikkiin alueisiin kuuluu valtakunnallisesti tai maakunnallisesti arvokkaita maisema-alueita, maisemanhoito on mainittu suunnittelumääräyksessä. Vyöhykkeiden sisällä on kulttuurimaisemamerkintöjä, joita on käsitelty selostuksen luvussa 3.2. Oulujoen voimalaitosympäristöjen suunnittelussa ja hoidossa tulee, niihin liittyvät asuntoalueet mukaan lukien, huolehtia kulttuurihistoriallisten arvojen säilymisestä. Lisäksi Oulujoen ja Iijoen nykyisten voimalaitosten ympäristöjen suunnittelussa ja käytössä tulee ottaa huomioon kalateiden toteuttamismahdollisuudet. Veden laadun turvaaminen ja parantaminen on hyvin tärkeää kaikissa jokivesistöissä. Veden laadun turvaaminen korostuu erityisesti Oulujoella Oulun vedenhankinnan takia sekä Kiiminkijoella ja Lestijoella Natura-statuksen vuoksi. Jokilaaksoihin rakennettaessa on tulvan aiheuttamat rajoitukset otettava huomioon tulvasuojarakenteiden ja rakentamisen korkeusaseman määrittelyn avulla. Korkeustaso voidaan määritellä kuntien kaavoissa ja rakennusjärjestyksissä alueellisen elinkeino- ja ympäristökeskuksen ohjeiden mukaisesti. Jokilaaksojen ohella maaseudun kehittämisen kohdealueeksi osoitettu Lakeuden alue koostuu pääosin valtakunnallisesti merkittävästä Limingan-Tyrnävän viljelytasangon maisema-alueesta. Maisemallisesti merkittävää aluetta kehitetään maatalouteen ja muihin elinkeinoihin sekä kulttuuri- ja luonnonympäristöön tukeutuvana alueena. Rakentaminen vaikuttaa tasaisella lakeudella maisemakuvaan niin selvästi, että rakentamistavan ohjaamisella on tärkeä merkitys. Se voi tapahtua kaavoituksen tai rakennusjärjestyksen määräyksin tai muun ohjauksen ja neuvonnan kautta. Alueella on Tyrnävän siemenperunakeskus, jonka toiminta-alue eli Tyrnävän ja Limingan kunnat muodostavat kansainvälisen High Grade -laatuvyöhykkeen. Sen aseman turvaamiseksi kaavassa on erityisviljelyaluetta koskeva määräys. Kaupunki-maaseutu -vuorovaikutusalue Voimassa olevassa Pohjois-Pohjanmaan maakuntakaavassa on osoitettu Oulun ja Raahen kaupunkiseutuvyöhykkeiden ulkopuolelle ja Oulun Eteläisen aluekeskukseen vyöhyke, joka on määritelty kaupunki-maaseutu -vuorovaikutusalueeksi. Kehittämisperiaatemerkinnällä (kmk) rajattiin väljästi alue, johon ulottuu kaupunkiseudun vaikutus mm. työssäkäyntialueena, mutta jolla on myös omia maaseutuympäristöön perustuvia voimavaroja. Merkintä pohjautuu valtakunnallisiin alueidenkäyttötavoitteisiin ja sillä pyrittiin edistämään tähän vuorovaikutukseen perustuvaa elinkeinotoimintaa ja asumista maaseudulla. Merkinnän ohjausvaikutus alueidenkäytön suunnitteluun on osoittautunut epäselväksi, joten se poistetaan Kylät Voimassa olevassa Pohjois-Pohjanmaan maakuntakaavassa on kyläkeskusmerkinnällä at osoitettu 156 kylää, lisäksi Keski-Pohjanmaan 1. vaihekaavassa entisen Himangan kunnan alueelle kaksi kylää. Taajamatoimintojen alueina on osoitettu 9 kyläkeskusta. Pohjois-Pohjanmaan kyläasutus on luonteeltaan hyvin heterogeenistä; mm. asutuksen määrä ja tiheys vaihtelevat, väestörakenteet poikkeavat paljon, palvelut ovat karsiutuneet kiihtyvällä tahdilla ja kylille ei ole enää löydettävissä selkeää kyläkeskusta. Myöskään olemassa olevat YKR-kylät ja -pienkylät eivät kuvaa riittävässä määrin maakunnan maaseudun asutusrakennetta, joskin näyttävät tiiviit kyläalueet ja osin myös kylänauhat. Myöskään maarekisterikylät tai kuntien osa-aluejaot eivät kaikilta osin kerro koko totuutta kylistä ja niiden rakenteesta, koska niissä monissa on isoja täysin asumattomia tai autioituvia alueita. Taulukko 2. Kylätarkastelussa käytettyjä muuttujia Erilaisten paikkatietoaineistojen pohjalta rajattiin potentiaalisia kyläalueita yhteensä 187 kpl, joiden rajaukset ylittävät osin perinteisiä hallinnollisia rajoja. Näitä alueita tarkasteltiin edelleen erilasten muuttujien avulla. Osa muuttujista on väestötietoihin sekä osa ympäristöön ja palveluihin perustuvia. Koska kylät ovat yksilöllisiä, niin vertailun helpottamiseksi laadittiin periaatteet kylien kehittymisen vertailemiseen 2000-luvulla (taulukko 2 ). 16
17 Kylistä laskettujen erilaisten tilastotietojen, olemassa olevia palvelujen, kuntien yleiskaavojen ja strategisten suunnitelmien, aluerakenteellisen merkityksen sekä kylän sijoittumisen kaupunki-maaseutuvyöhykkeille pohjalta vaihekaavaan merkittiin yhteensä 159 kylää. Voimassa olevassa maakuntakaavassa niistä kylinä on 149 kpl eli uusia kyliä vaihemaakuntakaavaan tuli kaikkiaan 10 kpl. Maakuntakaavassa olleista kylistä karsittiin 7 kpl, joiden kohdalta kyläkriteerin ei katsottu täyttyvän. Näistä kylistä Utajärven Juorkunan voi katsoa muodostavan kyläalueen Särkijärven kanssa ja Kärsämäen Sydänmaan kylän olevan osan isompaa Miilurannan kylää. Tarkastelussa oli lisäksi mukana vielä 20 kylää, mutta niidenkään osalta kriteerit eivät täyttyneet tai niiden katsottiin olevan osa asemakaavoitettua taajamaa. Keskeisin karsiva tekijä on väkiluku, jonka tuli olla harvaan asutulla maaseudulla yli 100 asukasta, ydinmaaseudulla vähintään noin 150 ja muilla vyöhykkeillä yli 200 asukasta. Väestön voimakas väheneminen, sekä lasten ja nuorten vähäinen määrä katsottiin kylän tulevaisuuden kannalta merkitykselliseksi. Olemassa olevien koulujen ja kauppapalvelujen merkitystä korostettiin samoin kuin loma-asutusta ja sijaintia matkailualueella. Vaikka väestölliset tai muut kriteerit eivät aina toteutuneet, niin kylän aluerakenteellisen merkityksen ja pitkien etäisyyksien vuoksi kylät otettiin mukaan kyläverkostoon (kuva 7). Maakuntakaavan kylämerkintään liittyvä kaavamääräys koskee koko kyläasutuksen aluetta, joka voi olla huomattavasti laajempi kuin kohdemerkintä osoittaa. Erikseen on haluttu korostaa kylän keskuksen kehittämistä kohtaamispaikkana ja kylän sydämenä. Maaseutuasutusta ei ole kaavamerkinnällä muuten osoitettu, vaan sen sijoittuminen näkyy pohjakartan merkinnöistä. Osa kyläasutuksesta on luokiteltu YKR-aineistossa taajamaksi tiiviin asutuksen vuoksi. Lisäksi osoitetaan 1. vaihemaakuntakaavan taajamatoimintojen alueet pohjakarttamerkintänä Kuva 7. Vaihemaakuntakaavan kyläverkko ja maaseudun kehittämisen kohdealueet. 17
18 3.2. Kulttuuriympäristö Kulttuuriympäristö tarkoittaa ihmisen toiminnasta sekä ihmisen ja luonnon vuorovaikutuksesta syntynyttä ympäristöä. Siihen kuuluvat kulttuurimaisema, rakennettu kulttuuriympäristö ja muinaisjäännökset. Kulttuuriympäristö pitää sisällään sekä aluekokonaisuuksia että yksittäisiä kohteita. (Kulttuuriympäristöstrategia ). Osa kulttuuriympäristöstä on määritelty erityisen arvokkaaksi esimerkiksi kunnan, maakunnan tai valtakunnan tasolla. Vaihekaavaan merkitään muinaisjäännökset, valtakunnallisesti arvokkaat kulttuuriympäristöt ja esitetään maakunnallisesti arvokkaiden kulttuuriympäristöjen päivitetty kokonaisuus, joka perustuu tehtyihin maisema- ja rakennusperintöinventointeihin. Nämä maakunnalliset inventoinnit toteuttavat Pohjois- Pohjanmaan maakuntaohjelmaa Maakuntakaavassa nostetaan esiin kulttuuriympäristön arvoja. Tavoitteena on, että maakunnan kulttuuriympäristö uudistuisi ja sopeutuisi ajan tuomiin muutoksiin säilyttäen samalla keskeiset ja eri-ikäiset piirteensä. Toisin kuin voimassa olevassa maakuntakaavassa, arvokkaat kulttuurimaisemat ja rakennetut kulttuuriympäristöt osoitetaan nyt eri merkinnöillä. Maisemien ja rakennettujen ympäristöjen arvoja tukeva maankäyttö ja hoito edellyttävät osin erilaisia ohjauskeinoja ja toimenpiteitä, joten niitä koskevien merkintöjen ja määräysten eriyttäminen on perusteltua. Kulttuurihistoriallisesti tai maisemallisesti merkittävät tieosuudet tai reitit on osoitettu valtakunnallisesti tai maakunnallisesti arvokkaina rakennettuina kulttuuriympäristöinä tai maisema-alueina, joten erillinen niitä koskeva kaavamerkintä on poistettu. Voimassa olevassa Pohjois-Pohjanmaan maakuntakaavassa on osoitettu valtakunnallisesti merkittäviä muinaismuistokohteita. Merkintä perustui pääosin Museoviraston julkaisuun Maiseman muisti (2001). Se ei ole valtakunnallisissa alueidenkäyttötavoitteissa tarkoitettu viranomaisen laatima valtakunnallinen inventointi, eikä ajantasaista valtakunnallisten kohteiden virallista luetteloa ole. Pohjois-Pohjanmaalla tieto muinaisjäännöksistä on lisääntynyt huomattavasti, ja tiedossa olevien kohteiden määrä on kasvanut kaksinkertaiseksi 2000-luvulla. Kohteita ei ole arvotettu, joten riittäviä perusteita valtakunnallisen muinaismuistokohteen merkinnälle ei ole, ja se on poistettu maakuntakaavasta Valtakunnallisesti ja maakunnallisesti arvokkaat maisema-alueet VALTAKUNNALLISESTI ARVOKAS MAISEMA-ALUE Merkinnällä osoitetaan valtioneuvoston päätöksen (1995) mukaiset valtakunnallisesti arvokkaat maisema-alueet. Suunnittelumääräykset: Alueiden käytön suunnittelussa tulee varmistaa maisema-alueiden valtakunnallisten arvojen säilyminen. Yksityiskohtaisemmassa kaavoituksessa on otettava huomioon maisema-alueiden kokonaisuudet ja ominaispiirteet. Alueiden erityispiirteitä, kuten avoimien peltoalueiden säilymistä arvokkailla maisemaalueilla, tulee vaalia. MAAKUNNALLISESTI ARVOKAS MAISEMA-ALUE Merkinnällä osoitetaan maakunnallisesti arvokkaat maisema-alueet sekä maisema-alueiden päivitysinventoinnissa (2014) uusiksi valtakunnallisesti arvokkaiksi alueiksi ehdotetut alueet. Suunnittelumääräykset: Alueiden käytön suunnittelussa tulee varmistaa maisema-alueiden maakunnallisten arvojen säilyminen. Yksityiskohtaisemmassa kaavoituksessa on otettava huomioon maisema-alueiden kokonaisuudet ja ominaispiirteet. Alueiden erityispiirteitä, kuten avoimien peltoalueiden säilymistä arvokkailla maisema-alueilla, tulee vaalia. 18
19 Luettelo maakuntakaavaluonnoksessa osoitetuista valtakunnallisesti ja maakunnallisesti arvokkaista maisemaalueista on liitteenä 3. Kunkin valtakunnallisesti arvokkaan maisema-alueen ominaispiirteet ja arvot on esitetty julkaisussa Arvokkaat maisema-alueet Maisema-aluetyöryhmän mietintö II. Kunkin maakunnallisesti arvokkaan ja valtakunnallisesti arvokkaaksi ehdotetun maisema-alueen ominaispiirteet ja arvot on esitetty julkaisussa Pohjois-Pohjanmaan arvokkaiden maisema-alueiden päivitysinventointi Ehdotus valtakunnallisesti ja maakunnallisesti arvokkaiksi maisema-alueiksi Kulttuurimaisema on ihmisen ja luonnon yhteisvaikutuksena syntynyttä ympäristöä, jota voidaan tarkastella esimerkiksi alueellisena, visuaalisena, kokemuksellisena tai historiallisena kokonaisuutena. (Kulttuuriympäristöstrategia ). Valtakunnallisesti arvokkaiksi määritellyt maisema-alueet edustavat maisemamaakunnalleen tyypillisiä tai muuten edustavia maisemia, joilla on huomattavaa valtakunnallista merkitystä. Ne ilmentävät korkeita luonnon, kulttuurin ja maiseman arvoja. Maakunnallisesti arvokkaat maisema-alueet ovat asiantuntijaviranomaisten määrittelemiä maakunnallista ominaisluonnetta ja maakunnallisia erityispiirteitä ilmentäviä maisemia. Ne kuvastavat oman maakuntansa identiteettiä ja sisäistä monimuotoisuutta. Maankäyttö- ja rakennuslaissa olevat valtakunnalliset alueidenkäyttötavoitteet edellyttävät, että arvokkaat maisema-alueet otetaan huomioon alueiden käytössä, kuten maakuntakaavoituksessa. Pohjois-Pohjanmaan 2. vaihemaakuntakaavan luonnoksessa on esitetty valtakunnallisesti arvokkaat maisema-alueet valtioneuvoston päätöksen 1995 mukaisilla rajauksilla, kuten voimassa olevassa Pohjois-Pohjanmaan maakuntakaavassa. Suunnittelumääräyksiä on tarkistettu, mm. linnuston kerääntymisalueita koskeva määräys on poistettu maisema-arvojen turvaamisen kannalta tarpeettomana. Maakunnallisesti arvokkaat maisema-alueet on kaavaluonnoksessa osoitettu päivitysinventoinnin perusteella. Maisema-alueiden inventoinnit Pohjois-Pohjanmaalla on toteutettu valtakunnallisesti ja maakunnallisesti arvokkaiden maisema-alueiden päivitysinventoinnit Työn tausta ja tavoitteet, luettelo inventoiduista kohteista sekä valtakunnallisesti ja maakunnallisesti arvokkaiksi ehdotettujen maisema-alueiden kuvaukset ja kartat on esitetty julkaisussa Pohjois- Pohjanmaan arvokkaiden maisema-alueiden päivitysinventointi. Ehdotus valtakunnallisesti ja maakunnallisesti arvokkaiksi maisema-alueiksi Maisemainventointeja on tehty osittain rinnan maakunnallisesti arvokkaiden rakennettujen kulttuuriympäristöjen inventoinnin kanssa. Rakennettujen kulttuuriympäristöjen inventointi jatkuu edelleen vuodelle 2015, ja maakunnallisesti arvokkaiden maisema-alueiden valikoima saattaa sen pohjalta edelleen täydentyä. Valtakunnallisesti arvokkaiden maisema-alueiden päivitysinventointi on toteutettu ympäristöministeriön ohjauksessa. Se on osa ympäristöministeriön käynnistämää valtakunnallisesti arvokkaiden maisema-alueiden päivitys- ja täydennysinventointia, joka on tehty koko Suomen alueella vuosina Inventoinnin päätavoitteena on ollut tarkistaa aluevalikoima sekä alueiden arvoluokka ja rajaukset vastaamaan uudistuneita maisemanhoidon toteuttamis- ja ohjausjärjestelmiä. Koko maan inventointien tulosten perusteella laaditaan ympäristöministeriön asettaman työryhmän toimesta kokonaisarviointi, minkä jälkeen ministeriö ja ELY-keskukset toteuttavat kuulemisen vuoden 2015 aikana. Sen jälkeen valtakunnallisesti arvokkaista maisema-alueista valmistellaan uusi valtioneuvoston päätös, joka korvaa aikaisemman päätöksen vuodelta Uusi päätös ajoittunee vuoden 2016 alkuun. Inventointi on tehty asiantuntijaohjauksessa. Valtakunnallisesti inventointia on ohjannut ympäristöministeriön asettama MAPIO-työryhmä, jossa ovat edustettuina ympäristöministeriö, maa- ja metsätalousministeriö, Suomen ympäristökeskus, Metsähallitus, Museovirasto, ELY-keskukset ja maakuntien liitot. Pohjois-Pohjanmaalla työtä on ohjannut Pohjois-Pohjanmaan liiton koordinoima, Pohjois-Pohjanmaan ympäristökeskuksen (nykyisin ELY-keskuksen) esityksestä vuonna 2003 perustettu Pohjois-Pohjanmaan maisematoimikunta, jossa ovat edustettuina Pohjois-Pohjanmaan ELY-keskus, Pohjois-Pohjanmaan liitto, ProAgria Oulu, Oulun yliopiston arkkitehtuurin osasto ja maantieteen laitos, Metsähallitus, Pohjois-Pohjanmaan metsäkeskus ja Oulun seudun ammattikorkeakoulu. Maisema-alueiden inventoinnissa on huomioitu lähtökohtaisesti kaikki maakunnan alueella sijaitsevat, aikaisemmin joko valtakunnallisesti tai maakunnallisesti arvokkaiksi maisema-alueiksi määritellyt kohteet. Lisäksi lähtötietoina on otettu huomioon soveltuvin osin kohteita, jotka aikaisemmissa inventoinneissa on määritelty valtakunnallisesti tai maakunnallisesti arvokkaiksi rakennetuiksi kulttuuriympäristöiksi. Inventoinnissa on tarkastettu alueiden nykytila, arvoluokat ja rajaukset. Maisema-alueiden arviointi on tehty inventointitietojen ja maastoanalyysien pohjalta. Arvioinnissa on kiinnitetty huomiota seuraaviin asioihin: - luonto, luonnonarvot ja luonnon monimuotoisuus - maiseman ja maankäytön historiallinen kehitys ja sen jatkuvuus - kulttuuripiirteiden edustavuus, harvinaisuus, säilyneisyys ja alkuperäisyys - symboli- ja identiteettiarvot (tapahtumapaikat, historialliset tapahtumat, alueen väestölle merkittävät piirteet) - alueen elinvoimaisuus ja nykyinen toimivuus - maisemakuvan yhtenäisyys, eheys ja vaikuttavuus - maisemamaakunnan erityispiirteet (maisema-alue alueellisten erityispiirteiden kuvaajana) 19
20 - maisemahäiriöt ja luonnonarvoja alentavat vauriot ja uhkatekijät - päällekkäisyydet valtakunnallisesti merkittävien rakennettujen ympäristöjen (RKY 2009) kanssa Valtakunnallisesti arvokkaiden maisema-alueiden inventoinneissa on keskitytty etenkin maaseudun kulttuurimaisemiin. Lisäksi on huomioitu kulttuurihistoriallisesti huomattavat maisemanähtävyydet. Maakunnallisesti arvokkaiden maisema-alueiden inventoinnissa on tarkasteltu maaseudun kulttuurimaisemien ja maisemanähtävyyksien lisäksi rakennettua maisemaa edustavia kohteita. Inventointiin eivät kuulu alkuperäistä luontoa koskevat kohteet, metsätalouskohteet ja perinnemaisemat. Kuva 8. Valtakunnallisesti ja maakunnallisesti arvokkaiksi ehdotetut maisema-alueet Pohjois-Pohjanmaalla. 20